Държавен вестник, бр. 19, 2022 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  19
ОФИЦИАЛЕН РАЗДЕЛ
ПРЕЗИДЕНТ 
НА РЕПУБЛИКАТА
УКАЗ № 69
На основание чл. 98, т. 1 от Конституцията 
на Република България във връзка с чл. 463, 
ал. 5 от Изборния кодекс
П О С Т А Н О В Я В А М :
Насрочвам частичен избор за кмет на 
кметство Нова Камена, община Тервел, област 
Добрич, на 3 юли 2022 г.
Издаден в София на 28 февруари 2022 г. 
Президент на Републиката: 
Румен Радев
Подпечатан с държавния печат.
Министър на правосъдието:
Надежда Йорданова
1513
МИНИСТЕРСКИ СЪВЕТ
ПОСТАНОВЛЕНИЕ № 22 
ОТ 2 МАРТ 2022 Г.
за изменение на Списъка на държавите с 
пазарен риск по чл. 5, ал. 1 от Закона за 
експортното застраховане, приет с Поста­
новление № 124 на Министерския съвет от 
2007 г. (обн., ДВ, бр. 46 от 2007 г.; изм. и доп., 
бр. 93 от 2013 г., бр. 78 от 2015 г., бр. 50 от 
2020 г. и бр. 28 от 2021 г.)
МИНИСТЕРСКИЯТ СЪВЕТ
П О С Т А Н О В И :
§ 1. Забележката в края на Списъка на 
държавите с пазарен риск по чл. 5, ал. 1 от 
Закона за експортното застраховане – прило­
жение към член единствен от Постановление 
№ 124 на Министерския съвет от 2007 г., се 
изменя така:
„Всички търговски и политически рискове, 
свързани с износ за държавите, изброени по-
горе, се разглеждат като временно непазарни 
в периода 27 март 2020 г. – 31 март 2022 г. 
във връзка със Съобщение на Комисията за 
изменение на приложението към Съобщение 
на Комисията до държавите членки относно 
прилагането на членове 107 и 108 от Договора 
за функционирането на Европейския съюз към 
застраховането на краткосрочни експортни кре­
дити (OB, С 101 от 28 март 2020 г., изменено).“
Заключителна разпоредба
§ 2. Постановлението влиза в сила от деня 
на обнародването му в „Държавен вестник“.
Министър-председател: 
Кирил Петков
Главен секретар на Министерския съвет: 
Красимир Божанов
1547
ПОСТАНОВЛЕНИЕ № 23 
ОТ 2 МАРТ 2022 Г.
за приемане на Наредба за разглеждане на 
спорове по Закона за марките и географските 
означения
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредбата за раз­
глеждане на спорове по Закона за марките и 
географските означения. 
Заключителни разпоредби
§ 1. Отменя се Наредбата за реда за раз­
глеждане на спорове по Закона за марките и 
географските означения, приета с Постанов­
ление № 56 на Министерския съвет от 2018 г. 
(ДВ, бр. 34 от 2018 г.).
§ 2. Постановлението влиза в сила от деня 
на обнародването му в „Държавен вестник“.
Министър-председател: 
Кирил Петков
Главен секретар на Министерския съвет: 
Красимир Божанов
НАРЕДБА
за разглеждане на спорове по Закона за мар­
ките и географските означения
Г л а в а  п ъ р в а
ОБЩИ ПОЛОЖЕНИЯ
Чл. 1. Наредбата урежда реда за разглеж­
дане на спорове по Закона за марките и ге­
ографските означения (ЗМГО).
Чл. 2. (1) Жалби и искания по чл. 69, ал. 1 
и чл. 99, ал. 1 от ЗМГО за разглеждане на 
спорове, както и кореспонденцията по тях 
се подават на място в Патентното ведомство, 
по пощата, по факс или по електронен път 
чрез електронната поща или чрез Портала за 
електронни услуги на Патентното ведомство. 
При подаване на жалбите и исканията по 
електронен път, както и на кореспонденцията 
по тях те следва да са подписани с квалифи­
циран електронен подпис.
(2) В случай на подаване по електронен път 
без квалифициран електронен подпис датата 
на подаване се запазва, когато в 14-дневен 
срок от първоначално получените електронни 
документи до Патентното ведомство е изпратен 
техен идентичен екземпляр, подписан с ква­
лифициран електронен или саморъчен подпис.
(3) В случай на подаване по факс датата 
на подаване се запазва, когато в 14-дневен 
срок от получаването на факса до Патентното 
ведомство е изпратен оригиналът на докумен­
тите, подписан с квалифициран електронен 
или саморъчен подпис.
(4) Когато срокът по ал. 2 и 3 не бъде 
спазен, за дата на подаване на документите 
по ал. 1 се счита датата на постъпване на